Tizrigin Tira, ɣef uqerru-nsent mas Brahim Tazaɣart, ufrarent-ed akken iwulem, ladɣa agguren-a yezrin deg tmurt n Yeqbayliyen. Aṭṭas n yedlisen id ssizergen ladɣa s teqbaylit amedya: Zmam n Tira n Tmazight n Karim Kherbouche i yinelmaden n uɣarbaz amenzu; Kalila d Dimna, tasuqilt ɣer tmaziɣt n Boualem Messouci; Amɣar d Yillel tasuqilt n wungal n Ernest Hemingway sɣur Mohamed Arab Ait Kaci; Issin isekilen n tmaziɣt n Wardiya Agawa akked Lwiza Bouda; Lwali n Wedrar, ungal n Beleid At Eli; Ahya Ssimra!, tullisin n Noufel Bouzeboudja; Ifsan n Tamunt, amud n tullisin id iḥiwcen tullisin n 12 n yemyura n tmurt n Tmazgha. Dɣa deg tduli n umud-a yenna Brahim:
“Mara mlalen wawalen, ɣellint tlisa, ttemyafen wulawen d tiktiwin. Zik-nni yegzem wasaɣ gar warraw n Tefriqt Ugafa…Allal ara ten-yezdin ulac: ddula, aɣerbaz, atg…Dɣa yal tarbaet tewwi abrid-is, tenǧer llem-is deg tudert, war ma tessaked ɣer tiyiḍ. Ass-a, allal yella: d tira, d asizreg n wayen yuran s yal tantala tamaziɣt.”
Dayen yelhan aṭṭas, w ad yesnernin tira, tasekla akked yidles amaziɣ d weqbayli acku akken id yenna Brahim daɣen: “Imir-a nezmer, s tira d usizreg, ad nebnu ttxamim amaynut, ad nebnu tamunt, ad nezdeɣ tirga-nneɣ.”
Brahim Tazaɣart d ameɣnas, ama di tsertit ama di tsekla, ilmend n tmaziɣt. Tamaziɣt tutlayt, tamurt, tameṭṭut, tamusni, tiktiwin. Brahim yura s timad-is ungalen, anegarru deg-sen: Inig Aneggaru (id yefɣen yakan), isefra akked d tullisin.
Brahim d win yegzin d akken tutlayin d tisura n tmusni akked thuski. Γef annecta yettaru daɣen s tutlayt taerabt d ttefransist, imi tamusni d tahuski llant deg yal tutlayt.
Deg yiwet n tdiwennit di Courrier d'Algérie yenna Brahim: “Ma yella aferriɣ d tasekla, tilawt d tasertit. Nekkini, seiɣ zhar lliɣ deg-sent i snat.”
Γur Brahim tira d ddemma i umennuɣ aserti i tmaziɣt akked tugdut. Γef annecta id yesbed Tizrigin Tira ig tmuddun afud i yemyura, imusnawen n tutlayt, imedyazen, -ttwasnen nex ala-, i wakken ad ssawḍen tiktiwin, iḥulfan-nsen i yimeɣriyen imaziɣen.
Afud ihi yelhan i Tira.
Amek akken ihi? Win yebɣan tamaziɣt...ad yissin tira-s. Win yebɣan tamaziɣt ad yaɣ idlisen, acku idlisen ad qqimen, ad ddun seg ufus ɣer wayeḍ i wakken allaɣen ad nnernin, ulawen ad cerhen.
Nufel
Comments
tanemmirt i ya win ig qedcen
tanemmirt i ya win ig qedcen ɣef tutlayt nneɣ tamaziɣt.
nekki ɣareɣ akka udlisen n tmaziɣt acu kan mači aṭas ittafeɣ di tamkardiwin ig llan dagi.
ttaɣaɣed azal n 3 ɣer 4 idlisen yal agur,daɣen ttnadiɣ ɣef idlisen id ijemɛan imɣan n tmazɣa acku ttheggiɣed yiwen umawal n imɣan n tmaziɣt tafransist s tugniwin (images) u mači s wudem n udlis at xedmeɣ di tazwara ,s wudem (application informatique).
saramaɣ kra n win ig zemren a y id ifek tallalt deg leqdic agi ay id yaru ɣer tansa yagi
[email protected]
tanemmirt seg tura
Taqbaylit teḥdaǧ tira,
Taqbaylit teḥdaǧ tira, tira ḥdaǧent wid ad tent-yeɣren, ɣef aya yaltaqbaylit-aqbayli ilaq ad llin iẓri-nsen, ilaq ad d-aɣen idlisenyuran s teqbaylit.Ass-agi amennuɣ d wagi : tira, tiɣin n yedlisen, asnulfu...Lammer yal (t)aqbayli(t) ad d-yaɣ adlis id-yefɣen s teqbaylit,ahat 7 imelyan n yedlisen ara yenzen, amaru ad yesɛu tabɣust, tadrimt akwedwaṭṭas n wallalen akken ad d-yessufeɣ idlisen nniḍen. D wagi i d abrid, ulac wayeḍ. Ass-agi nezga nettṣarrif idrimen-nneɣ deg wayen ur nemɛin, lammer ad neg taɛezzultyal aggur i tiɣin n yedlisen s teqbaylit, tutlayt-nneɣ ad d-tifrir ger tiyaḍ. Ma mačči akkawellah ar ulayɣer id-neffeɣ s iberdan ad nɛeggeḍ "Anwa wigi? d imaziɣen".
Marzuq UCCEN (Merzouk ouchene)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn kab_Latn ast_Latn